**KATHIE WALTERS (3)**

Az "Ez természetfölötti" mai műsorában: emberek mennyei szekerekben vitetnek föl a Mennybe! Tudd meg, hogyan tapasztalhatod meg te is az angyalok természetfölötti birodalmát.

**SID:** Helló! Sid Roth vagyok. Isten hozott világomban, ahol a természetfölötti természetes. Tudtad, hogy léteznek az Utolsó Idők Angyalai, akik hatalmas számban jelentek meg, olyan angyalok, akik korábban még soha nem jártak a Földön? Miért vannak itt? Azért jöttek, hogy változást, vezetést, mennyei ellátást és védelmet hozzanak az éltünkbe. Ezért kértem meg a barátomat, Kathie Walterst, hogy legyen ma a vendégem. Bár ő nem nevezi annak magát, én mégis az angyalok szakértőjének tekintem őt. És ami azt illeti, jó lenne főiskolai tantárgyként bevezetni az angeológiát. Kathie, azok számára, akik nem ismernek téged, fiatal korodban nagyon vad életmódot folytattál és visszacsúszott keresztényként elmenekültél Ausztráliába, ahol a maffiával is kapcsolatba kerültél. Éppen egy maffiózó fickó menyasszonya voltál, amikor az első természetfölötti élményed történt. Mesélj nekem erről.

***KATHIE:*** *Oké, de előbb el kell magyaráznom, hogy valójában a vallás elől menekültem.*

**SID:** De mik ezek rajtad, várj egy pillanatot, mi ez a sok arany csillámpor az arcodon?

***KATHIE:*** *Nem tudom, ez csak úgy megjelenik.*

**SID:** És az egész testeden, a kezeden is. Mi ez?

***KATHIE:*** *Nem tudom, ez csak úgy jön, amikor éppen boldog vagyok.*

**SID:** Miért teszi ezt Isten? Ez egy jel! Miért borít be Isten téged teljesen arannyal?

***KATHIE:*** *Megkérdeztem Bob Jonest, hogy ez mért történik? Azt felelte: "Mert akik gyermekek, azok sok ajándékot is kapnak." Azt is mondta: "Ó, ezek csak Isten csókjai." Azt vettem észre, hogy ezek a fajta manifesztációk ott jelentkeznek, ahol Isten kegyelme jelen van, és akkor, amikor élvezed, hogy együtt vagy Istennel.*

**SID:** Az előbb mondtad nekem, hogy egy alkalommal még a kisteherautódat is beborította az aranypor.

***KATHIE:*** *Igen, épp Ruth Heflin egyik alkalmáról távoztam, amikor az egész kocsimat elborította belülről. Kiporszívóztuk, de újra visszajött.*

**SID:** Oké. Térjünk vissza az első természetfölötti élményedhez, amit Ausztráliában visszacsúszott keresztényként éltél át, miközben kapcsolatban álltál a maffiával.

***KATHIE:*** *Igen, miközben a vallás elől menekültem és azért nem kerestem Istent, mert világi értelemben akkor éppen jó időszakban voltam. Akkor két év után, a kenet hirtelen rám szállt. Soha nem hallottam a kenetről ezért nem tudtam, hogy mi történt velem. De Isten Szelleme rám szállt és hallottam, ahogy az angyalok egy régi angol himnuszt énekelnek arról a Szeretetről, amely soha nem fogja hagyni, hogy elvesszek. Az ének ott forgott, forgott és forgott körülöttem és ezek a csodálatosan szép hangok áthatoltak rajtam. Éppen egy irodában voltam, és egyszerűen csak sírva fakadtam.*

**SID:** Tehát egy angyali kórust hallottál?

***KATHIE:*** *Igen! És az Úr szólt hozzám és azt mondta: "Kathie, soha nem fogom hagyni, hogy eltávozz tőlem." Tehát azon a napon visszatértem az Úrhoz és látomásban láttam Jézust egy fehér lovon, pedig nem is hittem a látomásokban.*

**SID:** Tehát az egész életed megváltozott az Istennel való találkozásod hatására, és megértem, hogy mindenkinek erről beszéltél. Mi történt ezután?

***KATHIE:*** *Nos, a kenetet mások is érezték rajtam, bár én nem is tudtam, hogy kenet van rajtam, hiszen nem hallottam még a kenetről. De mindenki, akivel csak beszéltem megtért. Szinte nem is számított, hogy mit mondtam, mert bármi is volt az, ami körülvett engem, az emberek akarták azt. Az emberek elkezdtek követni. Követtek és azt kérdezték: "Mi az, ami körülvesz téged?"*

**SID:** Oké, szóval radikálisan megtért. Megszabadult a maffiózó barátjától és haza szökött Ausztráliából. Feleségül ment Davidhez, aki a férje lett és együtt bekapcsolódtak Isten Szellemének egy valódi mozgalmába. Engem nagyon lelkesít, amikor Isten Szellemének valós mozgalmáról hallok Angliában. Említetted nekem, hogy ha egy tinédzser, vagy akár bárki más besétált hozzátok a csoportotokba, aki bűnben élt, akkor mi is történt? Vagy elmondanál egy konkrét esetet, aminek tanúja voltál?

***KATHIE:*** *Oké. Ezzel az ébredéssel az volt a helyzet, hogy Isten mindenkit használt. Szóval sehol nem tudtad meghúzni magad. Nem számított hol ültél, mert megtörténhetett, hogy a melletted ülő személy elmondta a nevedet, a lakcímedet, vagy bármi más titkodat. Emlékszem, hogy az egyik vasárnap egy fiatal fiú felállt és azt mondta: "Az Úr megmutatta nekem, hogy van itt három ember, akik házasságtörésben élnek. Tíz másodpercet kaptok, hogy felálljatok, mert ha nem álltok fel én magam fogok odamenni hozzátok." Az emberek hirtelen lehajtották a fejüket és a megszólított személyek körül ülő emberek elkezdtek értük imádkozni. Azután a jelenet csak úgy véget ért, és az alkalom folytatódott tovább. Ez így történt.*

**SID:** És ez egy szokásos dolog volt, nem pedig kivétel.

***KATHIE:*** *Ilyen gyakran történt, igen. Vagy ott ültél valaki mellett, és ő egyszerűen tudott mindent rólad. És ez nem csak akkor történhetett meg, ha elől ültél, mert ilyen nem is volt.*

**SID:** De azokat az embereket is úgy ismertétek, mint ahogy a mellettünk ülőt szoktuk ismerni, akikkel korábban soha nem találkoztatok.

***KATHIE:*** *Igen, ez így igaz.*

**SID:** Azt mondtad nekem, hogy még a nevüket is tudtad.

***KATHIE:*** *Igen, az emberek, akik már egy ideje ott voltak közöttünk, képesek voltak ilyen szinten együttműködni a Szent Szellemmel.*

**SID:** Mesélj nekem arról, amikor a szomszédban sétáltál és ismerted minden szomszédos házban élő összes ember jövőjét.

***KATHIE:*** *Igen, egy barátnőmnél voltam Ohio-ban aki éppen futni ment. Így hát én is kimentem, hogy sétáljak egyet. Körbe sétáltam a kicsi szomszédságot ahol kevesebb, mint egy tucat, egész pontosan hat ház volt. Ahogy körbesétáltam egy angyal jött ki az egyik udvarról és elkezdett együtt sétálni velem, és elkezdett nekem beszélni mindenkiről, akik azokban a házakban laktak. Azt mondta: "Ezek az emberek el fognak költözni és mások fognak ide költözni Kaliforniából és egy kis gyülekezethez fognak csatlakozni, amelyik lejjebb van azon az úton, amelyik egy nazarénus gyülekezet." Amikor visszamentünk a barátnőm házába mindent leírtam. Egy évvel később leellenőriztük a listát, és mindaz, amit az angyal mondott, hogy meg fog történni, az pontosan úgy történt, ahogy előre megmondta.*

**SID:** Egyszer, amikor telefonon beszélgettünk azt mondtad nekem, hogy egy angyal volt ott velem. Tudtad, hogy ott volt velem egy angyal. Még az angyal nevét is megmondtad nekem.

***KATHIE:*** *Igen.*

**SID:** Ez nagyon szokatlan.

***KATHIE:*** *Nos, mindenféle dolgok vannak körülötted.*

**SID:** Tudjátok mit? Itt az ideje, hogy szünetet tartsunk. Egy pillanat múlva visszajövünk.

**SID:** Helló! Sid Roth vagyok és épp egy műsort próbálok összehozni Kathie Walterssel, de nehéz úgy műsort készíteni, ha a vendég egyfolytában nevet. De a Biblia azt mondja, hogy a vidám szív jó gyógyszer. Kathie, megtudhatjuk, hogy miért is nevetsz? Én nem vagyok vicces.

***KATHIE:*** *Tulajdonképpen mondhatnék valamit a nevetésről?*

**SID:** Igen.

***KATHIE:*** *Tudod, hogy nevetés történik az összejöveteleken. Az emberek nem értik ezt, de Isten kineveti az ellenségeit. Ugye így van?*

**SID:** Igen.

***KATHIE:*** *Szóval néha a szellemi lényed elkezdi átélni a győzelmet, ami éppen akkor a szellemi világban történik, és ezért jön a nevetés, pontosan azért, mert éppen egy győzelem történik.*

**SID:** Egyszer voltam egy összejövetelen, ahol láttam, ahogy a kicsi gyerekek nevettek.

***KATHIE:*** *Igen.*

**SID:** Téged csiklandoznak? Szóval ez folyik itt?

***KATHIE:*** *Igen, néha az angyalok, nemrég történt ilyen. Igen, néha az angyalok csiklandozzák az embereket, mert valóban, az angyalok utálják a vallásos szellemeket.*

**SID:** A vallásos szellemek pedig gyűlölik a nevetést. Te tudod ezt, nem igaz?

***KATHIE:*** *Igen, igen, igen! Mert ez a győzelem jele, ami valóságosan látható. A szellemed átéli a győzelmet, ami éppen akkor történik.*

**SID:** Lássuk csak, a természetes szinten megállapították, hogy ha az emberek vígjátékokat néznek és nevetnek, ez felszabadít valamit a testükben, ami valóban képes meggyógyítani rákos daganatot.

***KATHIE:*** *Igen!*

**SID:** Akkor mennyivel inkább képes erre, amikor a Szent Szellemben nevetünk egy győzelem miatt.

***KATHIE:*** *Így van!*

**SID:** Úgy hiszem ez csodálatos! De Kathie, mondd csak, neked rengeteg élményed volt az angyalokkal Izraelben. Elmondanál egy Izraelben átélt élményedet egy angyallal?

***KATHIE:*** *Oké! Egy alkalommal, amikor egy barátnőmmel Sára és Ábrahám sírjához látogattunk, a barátnőm kérdezni akart néhány dolgot egy rabbitól, de olyan tömeg volt körülötte, hogy a barátnőmnek semmit nem sikerült kérdeznie. Amikor már lefelé jöttünk a lépcsőkön, hirtelen megjelent ez az angyal. Egy valóságos angyal volt, de izraeli katonának volt öltözve. Istennek olyan jelenléte vette őt körül, hogy hűha! Hirtelen, a semmiből jelent meg előttünk és tökéletes angolsággal megválaszolta a barátnőm kérdéseit, amiket fel sem tett neki. Semmit sem kérdezett tőle! Egyszerűen csak ott termett, és a Szent Szellem kenete jött ránk. Azután pedig eltűnt. Tovább sétáltunk és a barátnőm megszólalt: "Oh, meg akartam még kérdezni..." és az angyal újra megjelent előttünk. Válaszolt a kérdésre és megint eltűnt. Egyszerűen eltűnt. Mi pedig megrészegedtünk. Annyira megrészegedtünk Isten jelenlététől, hogy le kellett ülnünk.*

**SID:** Azok, akik nem értik mit jelent részegnek lenni Isten jelenlététől olvassák el az Apostolok Cselekedeteit a Bibliában és meg fogják találni, hogy azzal vádolták őket, hogy bortól részegek, mert annyira boldogok voltak, hogy szédelegtek. Úgy értem miért olyan rossz nagyon boldognak lenni? Talán a szomorúság olyan csodálatos? Úgy értem, ha választhatok a szomorúság és a boldogság között, akkor nem kérdés, hogy melyiket válasszam. Nem kell agyalnom rajta. Kathie, mesélj arról amikor...
Viselkedj! Mesélj arról, amikor Izraelbe vitettél. Ez egy hihetetlen történet, ahogy a mecsetbe kerültél.

***KATHIE:*** *Oké. Igen, egy ima alkalmon voltam, amikor az Úr azt mondta, hogy lépjek be a következő álomba, így hát azt tettem. Olyan volt, mint egy fénysugár, amit kilőttek a mennyből. Tyhúú! Valami ilyesmi. A következő pillanatban tudtam, hogy Izraelben vagyok, Jeruzsálemben. Egy angyal és Jézus volt ott. Sétálni indultunk az utcán az Óvárosban. De hirtelen helyet változtattunk és a mecsetben találtam magam, ahogy hátul álltam. Teljesen meghökkentem, mert mindig ügyeltem arra, hogy elkerüljem a mecsetet. De ott álltunk hátul és láttam, ahogy Jézus elindult. Azt mondta: "Várj itt!" - és elindult arra, ahol néhány ember imádkozott, tudod azokon az imaszőnyegeken. Akkor talán négyet közülük megérintett a vállukon. Visszasétált hozzám és azt mondta: "Ezek az emberek meg fognak térni, mert engem keresnek." Ezután kimentünk a mecsetből és tovább sétáltunk az utcán, Ő pedig elkezdett beszélni nekem különböző emberekről, akik ott voltak az utcán. Volt ott egy idős házaspár egy kenyeres kocsival. Azt mondta nekem, hogy anyagi problémáik vannak és a szomszédjaik fognak segíteni rajtuk. Különböző más emberekről is beszélt nekem. Láttunk egy szép fiatal zsidó lányt és Jézus azt mondta nekem: "Az ő férje, a vőlegénye keres engem. Meg fog találni engem." Ahogy a sétánk végére értünk a Via Dolorosa közelében azt mondta: "Most menned kell." Azt feleltem: "Ó ne, még maradni szeretnék!" Erre azt mondta: "Nem, menned kell, mert meg fogom látogatni az ima alkalmat a zárdában." A következő pillanatban már újra ott voltam abban a hölgyeknek fenntartott házban, Floridában. És persze amikor a kenet olyan erősen rád száll, mint akkor - ezt én úgy hívom, hogy lefagyva lenni a Szent Szellemben - néha ezután akár egy óráig sem tudsz megmozdulni.*

**SID:** Az angyalok sokszor megvédenek minket. Meséld el, amikor az angyal eltekerte a kormányt az autóban.

***KATHIE:*** *Georgiából Orlandóba vezettem, és az Okala körzetnél jártunk, amikor egy hatalmas, szörnyű viharba kerültünk. Úgy értem valóban szörnyű volt. Nem láttam semmit. Ráadásul az út is meredek volt. Szóval az autó egyik végénél meredek volt, a másik végénél pedig lejtett az út. És ott volt tudod az a sok piros kikötőbak, én pedig nem láttam. Az autók olyan közel voltak egymáshoz, hogy majdnem összeért a lökhárítójuk. Hirtelen azt éreztem, hogy valaki oldalba bök, majd hirtelen átveszi a kormányt és elkanyarodik a kocsival így. Azt gondoltam: mi folyik itt? De azután észrevettem, hogy azok közül a piros bakok közül egy lezuhant előttem. Ha csak akkor vettem volna észre és akkor tapostam volna a fékbe, akkor természetesen mindenki aki mögöttem jött...*

**SID:** Szörnyű balesetet szenvedtél volna.

***KATHIE:*** *Igen. Aztán a kocsi egyszerűen visszakanyarodott és úgy gondolom, hogy ezt a mögöttem lévő személy tette. És azután a következő két órában abban a nagy viharban úgy értem oda Orlandoba, hogy nem én vezettem az autót a viharon keresztül. Még csak a kisujjammal sem értem hozzá a kormánykerékhez, hanem végig ő vezetett – az angyal. Amikor Orlando közelébe értünk egyszerűen csak elment és visszaadta nekem a kormánykereket.*

**SID:** Egy pillanat múlva visszajövünk és megtudhatod, hogy a változás egy angyala három és fél hétig Kathie házában tartózkodott. Mindenkivel, aki a házába jött jelentős változás történt és az életük új irányt vett. Mindjárt jövünk.

**SID:** Helló! Sid Roth vagyok és még mindig interjút próbálok készíteni Kathie Walterssel. Az ember azt hinné, hogy ez nagyon egyszerű. Akkor gyere ide és csináld te helyettem! De mesélj nekem erről! Teljesen lenyűgöz, hogy ez a változás angyala 3 és fél hétre beköltözött hozzád! Mesélj nekem erről!

***KATHIE:*** *Oké. Egy vasárnap este éppen filmet néztem. A barátnőm éppen vasalt. Ez egy jó lecke, mert miközben a filmet néztem a szemem sarkából egy fényt vettem észre. Nos helló, a legtöbb ember látta már a Fényt. De én odafordultam, hogy megnézzem, mi az a fény. Tehát ahogy körülnéztem, a legnagyobb angyal volt ott, akit valaha is láttam, pontosan a nappali szobámban. Egy kis korsó volt nála hosszú kiöntővel, ami egy korsó olaj volt. A következő pillanatban mögém állt és az olajat a fejemre öntötte. Az olaj végig folyt a fejemen, a testemen és a karomon. Olyannak éreztem, mint egy folyó. A következő pillanatban lecsúsztam a kanapéról és ott ültem a földön.*

**SID:** El tudom képzelni.

***KATHIE:*** *A misszionárius barátnőm, aki épp vasalt megkérdezte: "Mit csinálsz?" Azt feleltem: "Te nem látod az angyalt?" Azt mondta: "Nem, de olaj illatot érzek." Akkor odébb húzódtam és azt mondtam neki: "Ülj ide!" Ő erre odaült. Az angyal ráöntötte az olajat, ő pedig lecsúszott a kanapéról a földre. Ezután lement az irodámba, ahol néhány ember dolgozott a Biblia kódokkal. Azt mondta nekik: "Ott van egy angyal, ott van egy angyal!" Erre mindenki felrohant hozzám. Egymást felváltva leültek a kanapéra, az angyal pedig mindenkire ráöntötte az olajat. Ők pedig egymás után leestek a kanapéról a földre. Nos, a hír terjedni kezdett az én kis városomban és az emberek három és fél héten keresztül hívogattak engem telefonon és azt kérdezték: "Meglátogathatnánk téged és leülhetnénk a kanapédra?"*

**SID:** Oké. Várj egy percet Kathie! Rendben van, hogy mindenki leesett a kanapéról, akivel az angyal ezt tette, de mi történt ezekkel az emberekkel?

***KATHIE:*** *El fogom mesélni utána, oké? El fogom mesélni!*

**SID:** Oké! El kell mondanod! Arra kényszerítesz, hogy várjak. Hát rendben.

***KATHIE:*** *Igen, mert előbb el kell mondanom a történet másik részét. Tehát megjelent az angyal. Aki csak odaült, arra ráöntötte ezt az olajat és az leesett a kanapéról a földre. Ha a kanapé másik végére ültél volna, semmi nem történt volna veled, mert az angyal pontosan ugyanazon a helyen állt három és fél héten keresztül. Aztán hirtelen elment. Az emberek azt kérdezgették tőlem: "Mi volt ez az egész?" Azt feleltem: "Nos, ezt nem én csináltam, így hát fogalmam sincs." De észrevettem, hogy mindazok, akikről tudtam, hogy eljöttek és leültek a kanapéra és az angyal leöntötte őket olajjal, néhány héten belül jelentős, az életük irányát teljesen megváltoztató kijelentést kaptak, amely megváltoztatta az életüket, vagy a szolgálatukat. Az angyal tehát a változásra kente fel őket. Fel lettek kenve a változásra.*

**SID:** Nagyon keveset beszélnek az angyalokról. Vannak emberek, akik egyenesen félnek tőlük. Egyesek azon aggódnak, hogy olyan angyalokkal találkozhatnak, akiket nem Isten küldött. Én magam szeretem a tanításodat. Meghallgattam a "Hit az angyalokban" című tanításodat a CD-den és elolvastam az "Angyalok vigyáznak rád!" című könyvedet is. Milyen visszajelzéseket kaptál azoktól, akik részt vettek az angyalokról tartott szemináriumodon? Az érdekel, hogy ezek az emberek még mindig csak külső megfigyelők, vagy résztvevőivé váltak a természetfölötti valóságnak?

***KATHIE:*** *Nem. A lényeg az, hogy azt tanítom, az angyalok természetfölötti világáról és a mennyei meglátogatásokról, hogy ezek mindenki számára adattak. Ezek az élmények az életünk normális részei kell, hogy legyenek. Ezek nem csak nekem, neked, és néhány különleges ember számára elérhető tapasztalatok. Ez a mi örökségünk. Minden embernek vannak Istentől kirendelt angyalai. Az embereknek gyakran vallásos elképzeléseik vannak az angyalokról, amelyektől Isten meg akar szabadítani. És ahogy említetted az emberek néha attól félnek, hogy ó, talán ez az angyal nem Istentől jött. De tudod, ha egy angyal ide jönne ma és azt akarná, hogy imádjuk őt, úgy hiszem, azonnal tudnánk, hogy nem Istentől jött.*

**SID:** Természetesen!

***KATHIE:*** *A megkülönböztetés nem nehéz dolog. Nos, Isten angyalai nem engedik, hogy bárki is imádja őket. Ez tehát nem jelenthet problémát, igaz? Tehát vannak angyalok, akik azért jönnek, hogy személyesen neked szolgáljanak, ahogy a Zsidókhoz írt levél mondja. "Ők énekelnek neked." Azután vannak olyan angyalok, akik a szolgálatunkhoz vannak rendelve. Ők együtt szolgálnak nekünk.*

**SID:** Beszéltél nekem valakiről, aki felállt, hogy beszéljen és te láttad, ahogy az egyik angyal felváltja a másikat. ha jól emlékszem. Mesélj erről!

***KATHIE:*** *Oké. Ez tényleg érdekes volt. Egy Gwen Shaw konferencián voltam. Láttam az angyalt, aki felügyelte az összejövetelt, amelyen Gwen Shaw szolgált, és csak figyelt az erkélyről. Megkérdeztem az Urat: "Ő kicsoda?" Azt felelte: "Ő a kirendelt angyal e fölött a szolgálat fölött. Mihály arkangyal alatt működik, aki Jeruzsálem fölött áll." De hirtelen Gwen Shaw bejelentette, hogy most Ruth Heflin fog beszélni. Akkor azt láttam, hogy a Gwen Shaw szolgálata fölött álló angyal átmegy az erkély másik oldalára a helyét pedig elfoglalta egy másik angyal, aki oda állt. Ez az angyal úgy nézett ki, mint egy fényes arany dicsőség felhője, amelynek emberi alakja volt. Arra gondoltam, hogy vajon mit csinál ott? Tehát Ruth Heflin szolgált, és amikor befejezte és elment, ez az angyal is elment. Ő volt az ő szolgálata fölött álló angyal, aki addig felügyelte az alkalmat, amíg Ruth Heflin szolgált, mert utána a másik angyal jött vissza.*

**SID:** Ez fenomenális! De a legkülönlegesebb az, hogy mindenkinek van angyala, és mindenki mozoghat a természetfölötti világban.

***KATHIE:*** *Igen, ez igaz.*

**SID:** A tény az Kathie, hogy szeretném, ha imádkoznál, hogy a szellemi pikkelyek leessenek azoknak a szemeiről, akik most néznek minket és képesek legyenek mozogni a természetfölöttiben. Megtennéd ezt?

***KATHIE:*** *Igen, de előtte mondhatok még valamit?*

**SID:** Persze.

***KATHIE:*** *Ha van a közeledben egy Biblia akkor felemelheted, mert mindaz ami abban van, a tiéd. Mindaz, ami ebben a könyvben van, az a te örökséged. Ezért azt mondom emberek, emeljétek fel a Bibliátokat és mondjátok: "Enyém! Ez az enyém!" Ezt kell mondanod: "Ez az enyém! Nem csak néhány különleges emberé!" Nos, igen, imádkozni fogok, hogy az emberek átvegyék ezt a kijelentést. És nem elég, ha csak azt gondolod: "Nahát, ez érdekes." Bizony! Nem, ez nem csak érdekes, hanem a TIÉD! Ennek a meggyőződéseddé kell válnia! És imádkozni fogok, hogy az emberek meglássák ezt.*

**SID:** Tedd meg most!

***KATHIE:*** *Atyám, Yeshua nevében, Jézus nevében, Uram azért imádkozom, hogy a kijelentés Szelleme jöjjön az otthonokba, az irodákba, ahol csak néznek most minket az emberek. És Uram azért imádkozom, hogy jöjjön az a kijelentés, hogy ez a tiéd! Ez nekem szól! Ez az enyém! Az angyalok, a mennyei meglátogatások, Isten szekerei, a természetfölötti birodalma a mi örökségünk, minden egyes hívő számára. Imádkozom, hogy ez felszabaduljon, hogy az emberek átvegyék ezt, és ne csak úgy gondoljanak erre, mint amit érdemes leírni, vagy megjegyezni, hanem átvegyék maguknak a saját életükben és elkezdjék kihirdetni, hogy "ez az én örökségem és az én megtapasztalásom!" Ámen*

**SID:** Kathie, az előbb imádkoztál a szekerekről. Magyarázd el, mik azok. Én tudom mik azok, de magyarázd el!

***KATHIE:*** *Oké. Nos, én gyakran láttam az összejöveteleken, láttam Isten szekereit, ahogy körülöttünk mozogtak.*

**SID:** Úgy néznek ki, mint a római kori lovas szekerek?

***KATHIE:*** *A szekerek úgy tűnik kissé eltérő módon jelennek meg a különböző embereknek, mivel tudod, mindnyájan más egyéniségek vagyunk, és Isten mindnyájunknak személyre szabottan szolgál. Tehát néha rengeteg kereket láttam, illetve szoktam látni az összejöveteleken. Ilyenkor elmondom az embereknek: "Isten szekerei itt vannak. Felszállhattok rájuk. Egyszerű hit által megláthatjátok őket és felszállhattok rájuk, és Isten elvisz titeket különböző helyekre!"*

**SID:** És aztán természetfölötti élményeitek lesznek a világ más részein.

***KATHIE:*** *Igen. Ő szereti, Isten szereti megmutatni neked, hogy mit cselekszik más helyeken.*

**SID:** Felvitt már téged az Úr valaha a Trónterembe?

***KATHIE:*** *Igen, néha jártam a Mennyben. Egy alkalommal három és fél héten keresztül minden nap jártam a Mennyben. Egy másik alkalommal hét napon keresztül minden nap a Mennyben voltam. De Ő általában sok különböző országba visz el engem és megmutatja nekem a különböző eseményeket, amik történnek. De tudod, ezt mindenki átélheti. Egyszerűen csak hinned kell.*

**SID:** Kathie, csak nagyon gyorsan. Mit mondanál annak a személynek, aki szinte már idegroncs lett az elhangzottak miatt. Némelyek rendkívül kiakadtak a sok természetfölötti dolog miatt, amiről beszélünk. Mit mondanál nekik?

***KATHIE:*** *Miért vagy ideges? [nevet] Miért kellene idegesnek lenned? Azt hiszem ezek nagyszerű hírek.*

**SID:** El kell, hogy mondjam neked: ez normális! Csak idő kérdése és a világ normális lesz. Én magam vágyom rá és hiszem. Én is együtt imádkoztam azt az imát Kathie-vel és hiszem, hogy nagyon sok angyali találkozásom lesz. Nem keresem őket. De hiszem, hogy a Mennybe fogok menni, mert ők azzal a céllal lettek elküldve, hogy azoknak szolgáljanak, akik az üdvösség örökösei. És mi vagyunk ezek az örökösök. Te az üdvösség örököse vagy. Én még csak egy angyalt láttam néhány alkalommal. De van néhány jó hírem számodra. Tapasztalom Isten jelenlétét. Isten maga él bennem a nap 24 órájában a hét mind a 7 napján. Ez még jobb, mint az angyalok. Isten, aki az Univerzum Teremtője bennem él a nap mind a 24 órájában a hét mind a 7 napján és én tudatában vagyok ennek. Soha nem vagyok egyedül. Nézd, ha Isten veled van, ugyan ki lehetne ellened? Úgy értem én is olvasok újságot akárcsak te, és én is látom a szörnyű dolgokat, amik a Földön történnek. De ha Isten velem van, az Univerzum Teremtője, aki olyan nagyon szeret engem, és itt a jó hír: Ő ugyanannyira szeret téged, mint engem! Mindössze annyit kell tenned, hogy megismered Őt! Lépj túl a valláson! Mondd ezt: "Jézus, elfogadlak Uramnak!"